Bialogroda
Bialogroda Res apud Vicidata repertae: Civitas: Ucraina Locus: 46°11′0″N 30°20′0″E Numerus incolarum: 57 210 Zona horaria: UTC+2, UTC+2, UTC+3 Situs interretialis Nomen officiale: Білгород-Дністровський, Аккерман, Белгород-Днестровский, Աքքերման, Աքքերման, Аккерман, Białogród nad Dniestrem, Akerman Gestio Procuratio superior: Bilhorod-Dnistrovskyi Hromada Geographia Superficies: 31 chiliometrum quadratum Coniunctiones urbium Urbes gemellae: Akhmeta municipality Vide etiam paginam discretivam: Belogradum (discretiva). Bialogroda (Ucrainice Білгород-Дністровський, tr. Bilhorod-Dnistrovs'kyj) est urbs, in Bessarabia ad ostium Tyrae fluvii, ubi in limenem Tyraicum effunditur, sita; nunc ad regionem Odessanam Ucrainae pertinet et circa 50 milia incolarum (anno 2014) habens. Bialogroda, quae plus quam 2,5 milia annorum ut locus habitatus exsistit, olim in possessione variarum gentium et civitatum erat et nonnulla nomina alia habebat, e.g.: Ophiusa, dein Tyras, ut colonia Graecorum; Alba Iulia vel Album Castrum, ut oppidum Imperii Romani; Moncastro, ut colonia Genuensium saeculis quarto decimo et quinto decimo; Cetatea Albă, ut urbs ducatus Moldaviae saeculo quinto decimo et Romaniae annis 1918–1940; Akkerman, ut castrum et urbs Imperii Ottomanici ab anno 1484 ad annum 1812, postquam ut urbs Imperii Russici. Anno 1944, paulo post urbs Akkerman ad Ucrainam, tunc rem publicam Unionis Sovieticae, adiuncta est, Bialogrodae nomen, quo Slavi iam a saeculo nono eam vocaverunt, factum est appellatio officialis huius urbis (tamen cum additione, positionem ad Tyram fluvium denotanti).